Publication: Magyar Közlöny
Issue: MK-2007-169 (Year: 2007, Number: 169)
Era: 2004-2010
Section: 
Paragraph Index: 160

3. Szerzõdõ felek megállapodnak abban, hogy a jelen Megállapodás 2007. január 1-jétõl számított 50 (ötven) éves határozott idõtartamra jön létre, azzal, hogy az Amerikai Kormány jogosult a Megállapodás idõtartamát további 50 (ötven) évre meghosszabbítani, az elsõ 50 (ötven) éves idõszak lejártát legalább 6 (hat) hónappal megelõzõen az Önkormányzathoz, vagy más az akkor közterület-használati ügyekben eljáró szervhez küldött nyilatkozattal. Az Amerikai Kormány jogosult a jelen Megállapodást az eredeti vagy a meghosszabbított idõtartam lejártát megelõzõen egy hónapos felmondási idõvel felmondani, ha véglegesen elköltözik a jelen nagykövetségi helyérõl. A Közterület és a Biztonsági Övezet használatának általános feltételei az alábbiak: – Az Önkormányzat területén hétköznapokon este 6 órától reggel 7 óráig, valamint hétvégén és ünnepnapokon egész nap nem folytatható zajt keltõ tevékenység, kivéve ha ehhez a megfelelõ engedélyt és jóváhagyást elõzetesen beszerezték. – A Biztonsági Övezetbe történõ belépést az Amerikai Nagykövetség fogja felügyelni. – A Közterületen csak az Önkormányzat Mûszaki Osztálya által jóváhagyott tervek szerinti létesítmények helyezhetõk el. Az Amerikai Kormány és az Önkormányzat megegyezett abban, hogy a jóváhagyás az alábbiakban részletezett három részben fog történni:

Source: https://magyarkozlony.hu/hivatalos-lapok/d2c1b827b0d73688b9fefa243f7b2ffb9ae86910/dokumentumok/eef9cb722f1463a35ca8b5e32ecb1f37f2ea5112/letoltes